১৮ ঘণ্টা পর পুলিসি নিরাপত্তায় স্কুল ছাড়লেন জিডি বিড়লার প্রিন্সিপাল ও অন্যান্য শিক্ষিকারা। পুলিস তাঁদের উদ্ধার করলেও, নিজেদের দাবিতে এখনও অনড় অভিভাবকরা। পুলিসের বিরুদ্ধে ক্ষোভ উগরে দিয়েছেন তাঁরা।
 নিজস্ব প্রতিবেদন : না, এ সকাল সুন্দর সকাল নয়। মাত্র চার বছরের শিশুর যৌন নির্যাতন। তার তীব্র যন্ত্রণা শুক্রবার আমরা দেখেছি দিনভর। তার পরের দিনের সকালে কীভাবে বলব, গুড মর্নিং? কিন্তু যখন দেখি রাতভর প্রতিবাদের গর্জন যখন দেখি অনেক মানুষ একজোট হয়ে তার বিচার চাইছে, তখন একটা সুপ্রভাতের ইঙ্গিত পাই। সেই ইঙ্গিতে বলা থাকে বিচার চাইছে বাংলা। এদিকে, ১৮ ঘণ্টা পর পুলিসি নিরাপত্তায় স্কুল ছাড়লেন জিডি বিড়লার প্রিন্সিপাল ও অন্যান্য শিক্ষিকারা। পুলিস তাঁদের উদ্ধার করলেও, নিজেদের দাবিতে এখনও অনড় অভিভাবকরা। পুলিসের বিরুদ্ধে ক্ষোভ উগরে দিয়েছেন তাঁরা। তাঁদের দাবি প্রিন্সিপালকে পদত্যাগ করতে হবে এবং তাঁকে গ্রেফতার করতে হবে। পুলিস কর্তৃপক্ষকে আড়াল করছে বলেও অভিযোগ অভিভাবকদের। ঘেরাও মুক্ত হওয়ার পর কোনও শিক্ষিকাই অবশ্য মুখ খুলতে রাজি হননি।